ตลาดหุ้นเอเชียแดงเถือก! วิตกสงครามการค้าหลังจีนเตรียมตอบโต้สหรัฐฯปมขึ้นภาษีศุกร์นี้
ตลาดหุ้นเอเชียแดงเถือก! วิตกสงครามการค้าหลังจีนเตรียมตอบโต้สหรัฐฯปมขึ้นภาษีศุกร์นี้
ตลาดหุ้นเอเชียแดงเถือก! วิตกสงครามการค้าหลังจีนเตรียมตอบโต้สหรัฐฯปมขึ้นภาษีศุกร์นี้
9 พ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ขณะที่นักลงทุนยังคงวิตกกังวลเกี่ยวกับผลกระทบของสงครามการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ขู่ว่าจะปรับขึ้นภาษีนำเข้าสินค้าจากจีนในวันศุกร์นี้ และล่าสุดจีนยืนยันว่าจะใช้มาตรการตอบโต้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,492.91 จุด ลดลง 109.68 จุด, -0.51%
ดัชนี SSE Composite ตลาดหุ้นจีนเปิดวันนี้ที่ 2,871.20 จุด ลดลง 22.56 จุด, -0.78%
ดัชนี HSI ตลาดหุ้นฮ่องกงเปิดวันนี้ที่ 28,839.35 จุด ลดลง 163.85 จุด, -0.56%
ดัชนี TAIEX ตลาดหุ้นไต้หวันเปิดวันนี้ที่ 10,910.47 จุด ลดลง 13.24 จุด, -0.12%
ดัชนี KOSPI ตลาดหุ้นเกาหลีใต้เปิดวันนี้ที่ 2,159.79 จุด ลดลง 8.22 จุด, -0.38%
ดัชนี FTSE STI ตลาดหุ้นสิงคโปร์เปิดวันนี้ที่ 3,263.41 จุด ลดลง 20.43 จุด, -0.62%
ดัชนี FBMKLCI ตลาดหุ้นมาเลเซียเปิดวันนี้ที่ 1,629.61 จุด ลดลง 3.94 จุด, -0.24%
ด้านกระทรวงพาณิชย์จีนออกแถลงการณ์ว่า รัฐบาลจีนจะตอบโต้สหรัฐ หากมีการขึ้นภาษีนำเข้าสินค้าจีนวงเงิน 2 แสนล้านดอลลาร์ สู่ระดับ 25% ในวันศุกร์นี้ จากเดิมที่ระดับ 10%
ขณะที่ประธานาธิบดีโดนัลด์ ทรัมป์ ทวีตข้อความเมื่อวานนี้ว่า เจ้าหน้าที่จีนได้แจ้งต่อทำเนียบขาวว่าจะเดินทางมายังสหรัฐเพื่อทำข้อตกลงทางการค้า นอกจากนี้ ปธน.ทรัมป์ยังเชื่อว่าการที่จีนชะลอการเจรจาการค้าก่อนหน้านี้ เนื่องจากเชื่อว่าหากพรรคเดโมแครตชนะการเลือกตั้งในปีหน้า จีนจะสามารถเอาเปรียบสหรัฐต่อไปอีกหลายปี
ทั้งนี้ นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ได้แก่ จำนวนผู้ขอรับสวัสดิการว่างงานรายสัปดาห์, ดัชนีราคาผู้ผลิต (PPI) เดือนเม.ย., ดุลการค้าเดือนมี.ค., สต็อกสินค้าคงคลังภาคค้าส่งเดือนมี.ค. และดัชนีราคาผู้บริโภค (CPI) เดือนเม.ย.